Varuna

**Varuna** (sañskriteg: वरुण, Váruṇa) a oa un doue hindou, ereet ouzh an oabl, ar c'heinvorioù, hag an dour. En *[[Veda|testennoù Vedaek]]*, e oa par d'an doue Mitra ha d'an doueed Ṛta (justis) ha Satya (ar wirionez). Varuna a zo unan ag an Adityas, mibien an doueez Aditi hag Kashyapa ar fur.

En testennoù diwezhañ evel ar *[[Puranas]]* eo Varuna un Dikpala pe ur gedour eus ar c'hornôg. Skeudennaouet e vez evel un den yaouank pignet war Makara (ur c'hrokodil) hag gant ur Pasha (ul laso) hag ur piched en e zaouarn. Meur a wreg a zo gantañ ha bugale e-leizh en deus, Vasishtha en o zouez.

Meneget eo el levr tamilek: *Tolkāppiyam,* evel doue ar glav anvet Kadalon. Ha kavet e vez er voudaegezh japanat evel Suiten.. Kavout a reer anezhañ er jainegezh.

## Testennoù Hindou
### Vedaoù
Er *Rigveda* eo Varuna gward al lezenn hag an hini a gastiz ar re leun a sioù. Meneget eo e meur a veulgan eus ar Rigveda, evel er 7.86–88, 1.25, 2.27–30, hag an 8.8, 9.73. E zarempred gant an dourioù, ar stêrioù hag ar c'heinvorioù a vez gwelet er Vedaoù. Ennañ e weler emañ Hiranyapaksha ("evn divaskell aour dezhañ") evel kannader Varuna.

Varuna ha Mitra eo doueed ar c'hevratoù hag al leioù, hag alies int gevellet evel *[[Mitra-Varuna]]*. Mitra ha Varuna a zo renket e-touez an asuraed er Rigveda (e.g. RV 5.63.3), daoust ma c'hallont bout anvet devaed ivez (e.g. RV 7.60.12). Varuna, hag a oa roue an asuraed, a voe degemeret gant an devaed goude frammadur ar c'hosmos, urzhiet gant Indra goude e drec'h war an den-naer Vrtra.

Hervez an indologourez Doris Srinivasan eo ar c'houblad Varuna-Mitra ur boud amduek evel ar c'houblad Rudra-Shiva. An daou o deus neuzioù brouezek hag hebred war un dro. Varuna ha Rudra a skeudenn an anaouedegezh hag an daou zo gwarded an norzh en testennoù Vedat (diwezhatoc'h e voe ereet Varuna ouzh ar c'hôrnog). Hervez Samuel Macey, Varuna e voe an doue Indo-Aryan koshañ en eil milved kent J-K, a-raok  bout erlec'hiet gant Rudra er pantheon Hindou, ha Rudra-Shiva a zeuas da vout "doue an amzer".

### Shintoegezh

Varuna a vez azeulet er relijion Shinto. Unan eus an azeuldioù gouestlet dezhañ eo ar *Suitengū* ("Palez Suiten") e Tokyo. Goude ar *Shinbutsu bunri,* an troc'h etre ar voudaegezh hag ar shintoegezh e-pad adsav Meiji, e veze gwelet Varuna/Suiten evel an doue uhelañ, Amenominakanushi.

## Levrlennadur
* Bane, Theresa : *Encyclopedia of Demons in World Religions and Cultures*. McFarland, 2012 
* Dalal Roshen : *Hinduism: An Alphabetical Guide*. Penguin Books, 2011 
* Dhavamony, Mariasusai : *Classical Hinduism*. Gregorian, 1982 
* Griffiths, John Gwyn : *The Divine Verdict: A Study of Divine Judgement in the Ancient Religions*. Brill, 1991 
* Griffiths, Ralph Thomas Hotchkin : *The Hymns of the Rigveda*. E. J. Lazaarus, 1897 • En-linenn
* Kumar, Sehdev : *Thousand Petalled Lotus: Jain Temples of Rajasthan: Architecture & Iconography*. Abhinav Publications, 2001 
* Leeming, David : *The Oxford Companion to World Mythology*. Oxford University Press, 2005 
* Lochtefeld, James G. : *The Illustrated Encyclopedia of Hinduism: N-Z*. The Rosen Publishing Group, 2002 
* Macey, Samuel L. : *Patriarchs of Time*. University of Georgia Press, 2010 
* Mallory, J. P. : *The Oxford Introduction to Proto-Indo-European and the Proto-Indo-European World*. Oxford University Press, 2006 
* Oldenberg, Hermann : *The Religion of the Veda*. Motilal Banarsidass, 1988 
* Snodgrass, Adrian : *The Symbolism of the Stupa*. Motilal Banarsidass, 1992 
* Srinivasan, Doris : *Many Heads, Arms, and Eyes: Origin, Meaning, and Form of Multiplicity in Indian Art*. Brill, 1997 
* Wiley, Kristi L. : *The A to Z of Jainism*. Scarecrow, 2009 
* Williams, George Mason : *Handbook of Hindu Mythology*. ABC-CLIO, 2003 

## Da welet ivez
* Roll doueed India

## Ereoù diavaez
* Asura Varuna, R. N. Dandekar (1939)
* Great Vayu and Greater Varuna, Mary Boyce (1993)

## Daveoù